Lastik: Ishod protesta verovatno pozitivan
Stručnjak za Bliski Istok u razgovoru za Glas Amerike kaže da će odlazak Hosnija Mubaraka sa vlasti doneti dalekosežne promene
Amerika se mora pomiriti sa tim da ne može uvek da upravlja događajima, kaže Lastik. „ Lastik navodi da je bivši ambasador Frenk Vizner verovatno upućen u Kairo da bi saopštio predsedniku Mubaraku da mu je veme isteklo. Ishod bunta u Egiptu najverovatnije će biti pozitivan, bar kratkoročno, dodaje Lastik. On smatra da bi ključnu ulogu mogao da odigra bivši predsednik Međunarodne agencije za atomsku energiju i zagovornik prozapadnih demokratskih reformi, Mohamed El Baradej. Egipat bi sada mogao da sledi primer Turske. Muslimanska braća su najorganizovanija politička snaga u zemlji, ali nema bojazni da bi mogli da deluju na isti način kao iranske verske organizacije na kojima počiva šiitski teokratski Iran, ističe Lastik. „ Ukoliko Egipat krene demokratskim putem, neizbežna je promena tona u odnosima sa Vašingtonom i Izraelom, nastavlja naš sagovornik. Vašington neće moći da računa na automatsku saradnju Kaira. Što se tiče posledica bunta u Egiptu na širi region, Lastik kaže da su one već vidljive u nedavnoj smeni vlade u Jordanu zbog korupcije, najavama reformi u Siriji i Jemenu, kao i isplati tri hiljade dolara svakom građaninu Kuvajta povodom nacionalnog praznika, koji je obeležen iste nedelje kada su izbili neredi u Kairu.